৬২ বছর বয়সি মাল্য ৯ হাজার কোটির ঋণখেলাপের মামলায় অভিযুক্ত। এ দিন সকালে শুনানিতে হাজির হওয়ার পরে তিনি ফের ভারত সরকারের সঙ্গে আপস-মীমাংসায় বিষয়টি মিটিয়ে নেওয়ার কথা বলেছেন। তাঁর কথায়, ‘‘ঋণ মেটানোর জন্য কর্নাটক হাইকোর্টের কাছে একটি সার্বিক প্রস্তাব দিয়েছি। টাকা চুরি, ঋণ খেলাপ— এ সবই ভয়ঙ্কর মিথ্যে অভিযোগ। এখন সব সম্পত্তি কোর্টের জিম্মায়, আমিও কোর্টের হাতে। আশা করি এর শেষ হবে। সব কিছু শেষ পর্যন্ত ঠিক হবে কোর্টেই।’’ আগামী ১২ সেপ্টেম্বর পর্যন্ত তাঁর জামিনের মেয়াদ বেড়েছে।